Document ID: 32006R1126

NEUVOSTON ASETUS (EY) N:o 1126/2006,
annettu 24 päivänä heinäkuuta 2006,
tietyistä Liberiaan kohdistuvista rajoittavista toimenpiteistä ja asetuksen (EY) N:o 1030/2003 kumoamisesta annetun asetuksen (EY) N:o 234/2004 muuttamisesta sekä tiettyjen Liberiaan kohdistuvien rajoittavien toimenpiteiden soveltamisen keskeyttämisestä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 60 ja 301 artiklan,
ottaa huomioon 23 päivänä tammikuuta 2006 hyväksytyn yhteisen kannan 2006/31/YUTP Liberiaan kohdistuvien rajoittavien toimenpiteiden jatkamisesta (1) ja 24 päivänä heinäkuuta 2006 hyväksytyn yhteisen kannan 2006/518/YUTP Liberiaan kohdistuvien rajoittavien toimenpiteiden muuttamisesta ja jatkamisesta (2),
ottaa huomioon komission ehdotuksen,
sekä katsoo seuraavaa:
(1)
Yhdistyneiden Kansakuntien turvallisuusneuvoston päätöslauselmalla 1521 (2003) käyttöön otettujen Liberiaan kohdistuvien toimenpiteiden täytäntöön panemiseksi Liberiaan kohdistuvista rajoittavista toimenpiteistä 10 päivänä helmikuuta 2004 hyväksytyssä yhteisessä kannassa 2004/137/YUTP (3) säädetään, että turvallisuusneuvoston päätöslauselmassa 1521 (2003) vahvistetut Liberiaa koskevat toimenpiteiden täytäntöön panemisesta ja sotilaallisiin toimiin liittyvän rahoitustuen Liberialle antamisen kieltämisestä. Yhteisellä kannalla 2004/137/YUTP käyttöön otettujen rajoittavien toimenpiteiden soveltamista on jatkettu 23 päivänä tammikuuta 2006 hyväksytyllä yhteisellä kannalla 2006/31/YUTP Yhdistyneiden Kansakuntien turvallisuusneuvoston päätöslauselman 1647 (2005) mukaisesti.
(2)
Neuvoston asetuksella (EY) N:o 234/2004 (4) kielletään sotilaallisiin toimiin liittyvän teknisen avun ja rahoitustuen antaminen Liberialle, raakatimanttien tuonti Liberiasta sekä sieltä peräisin olevien pyöröhirsien ja puutavaran tuonti.
(3)
Liberiassa tapahtuneen kehityksen johdosta Yhdistyneiden Kansakuntien turvallisuusneuvosto hyväksyi 13 päivänä kesäkuuta 2006 päätöslauselman 1683 (2006), jolla tehtiin eräitä poikkeuksia päätöslauselman 1521(2003) 2 kohdan b alakohdassa asetettuun sotilaallisiin toimiin liittyvän teknisen avun kieltoon.
(4)
Yhdistyneiden Kansakuntien turvallisuusneuvosto hyväksyi 20 päivänä kesäkuuta 2006 päätöslauselman 1689 (2006). Se päätti jatkaa timanttien tuontikieltoa mutta olla jatkamatta Liberiasta peräisin olevien pyöröhirsien ja puutuotteiden tuontikieltoa, joka oli otettu käyttöön päätöslauselman 1521 (2003) 10 kohdassa ja jonka voimassaolo päättyi useiden voimassaolon pidennysten jälkeen 20 päivänä kesäkuuta 2006. Turvallisuusneuvosto ilmoitti palauttavansa kiellon, jollei Liberia 90 päivän kuluessa anna Liberian hallituksen perustaman metsäalan uudistusten seurantakomitean ehdottamia metsätaloutta koskevia säädöksiä.
(5)
Ottaen huomioon mainitut päätöslauselmat sekä yhteiset kannat 2006/31/YUTP ja 2006/518/YUTP on tarpeen keskeyttää asetuksen (EY) N:o 234/2004 6 artiklan 2 kohdassa säädetyn Liberiasta peräisin olevien pyöröhirsien ja puutuotteiden tuontikiellon soveltaminen 23 päivästä kesäkuuta 2006 sekä muuttaa kyseisen asetuksen 3 ja 4 artiklaa 13 päivästä kesäkuuta 2006 erityisesti siksi, että Liberian valtion poliisille ja turvallisuusjoukoille voitaisiin antaa apua tietyin edellytyksin,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 234/2004 seuraavasti:
1)
Korvataan 3 artikla seuraavasti:
”3 artikla
1. Poiketen siitä, mitä 2 artiklassa säädetään, palvelujen tarjoajan sijoittautumisjäsenvaltion toimivaltaiset viranomaiset, jotka on lueteltu liitteessä I, voivat antaa luvan:
a)
sellaisen teknisen avun, rahoituksen tai rahoitustuen antamiseen, joka koskee
i)
aseita ja niihin liittyviä tarvikkeita, jos kyseinen apu tai kyseiset palvelut on tarkoitettu yksinomaan Yhdistyneiden Kansakuntien Liberiassa toteutettavan operaation tukemiseen tai sen käyttöön, tai
ii)
aseita tai ampumatarvikkeita, jotka pysyvät erityisturvallisuuspalvelun hallussa esteetöntä operatiivista käyttöä varten ja jotka on toimitettu Yhdistyneiden Kansakuntien turvallisuusneuvoston päätöslauselman 1521 (2003) 21 kohdan nojalla perustetun komitean luvalla kyseisen palvelun jäsenille koulutustarkoituksiin ennen 13 päivää kesäkuuta 2006;
b)
sellaisen rahoituksen tai rahoitustuen antamiseen, joka koskee
i)
aseita ja niihin liittyviä tarvikkeita, jotka on tarkoitettu yksinomaan Liberian asevoimien ja poliisin kansainvälisen koulutus- ja uudistusohjelman tukemiseen ja sen käyttöön, jos Yhdistyneiden Kansakuntien turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten aseiden ja niihin liittyvien tarvikkeiden viennin, myynnin, toimituksen tai siirron,
ii)
ei-tappavia puolustustarvikkeita, jotka on tarkoitettu yksinomaan humanitaariseen tai suojaavaan käyttöön, jos turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten tarvikkeiden viennin, myynnin, toimituksen tai siirron, tai
iii)
aseita tai ampumatarvikkeita, jotka on tarkoitettu sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003, jos turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten aseiden tai ampumatarvikkeiden viennin, myynnin, toimituksen tai siirron.
2. Lupaa ei anneta, jos on kyse jo tapahtuneesta toiminnasta.”
2)
Korvataan 4 artikla seuraavasti:
”4 artikla
1. Jos Yhdistyneiden Kansakuntien turvallisuusneuvoston päätöslauselman 1521 (2003) 21 kohdan nojalla perustettu komitea on etukäteen hyväksynyt nämä toimet ja poiketen sitä, mitä tämän asetuksen 2 artiklassa säädetään, palvelujen tarjoajan sijoittautumisjäsenvaltion toimivaltaiset viranomaiset, jotka on lueteltu liitteessä I, voivat antaa luvan teknisen avun antamiseen, joka koskee
a)
aseita ja niihin liittyviä tarvikkeita, jotka on tarkoitettu yksinomaan Liberian asevoimien ja poliisin kansainvälisen koulutus- ja uudistusohjelman tukemiseen ja sen käyttöön,
b)
ei-tappavia puolustustarvikkeita, jotka on tarkoitettu yksinomaan humanitaariseen tai suojaavaan käyttöön, tai
c)
aseita tai ampumatarvikkeita, jotka on tarkoitettu sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003.
Yhdistyneiden Kansakuntien turvallisuusneuvoston päätöslauselman 1521 (2003) 21 kohdan nojalla perustetun komitean lupaa on haettava sen jäsenvaltion liitteessä I luetellun toimivaltaisen viranomaisen välityksellä, johon palvelujen tarjoaja on sijoittautunut.
Kyseisen jäsenvaltion hallituksen ja Liberian hallituksen on yhdessä haettava turvallisuusneuvoston päätöslauselman 1521 (2003) 21 kohdan nojalla perustetun komitean lupaa c kohdassa tarkoitettuihin aseisiin ja ampumatarvikkeisiin liittyvälle tekniselle avulle.
2. Lupaa ei anneta, jos on kyse jo tapahtuneesta toiminnasta.”
2 artikla
Asetuksen (EY) N:o 234/2004 6 artiklan 2 kohdan soveltaminen keskeytetään 18 päivään syyskuuta 2006.
3 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Sen 1 artiklaa sovelletaan 13 päivästä kesäkuuta 2006. Sen 2 artiklaa sovelletaan 23 päivästä kesäkuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 2006.

Labels: 3
18
5